Številka:  - DGZR

Datum: [datum - avtomatsko - ne spreminjaj]

Uprava RS za zaščito in reševanje na podlagi drugega odstavka 8. člena Pravilnika o nadzoru vgrajenih sistemov aktivne požarne zaščite (Uradni list RS, št. 53/19) objavlja naslednje

NAVODILO POOBLAŠČENIM IZVAJALCEM PREIZKUSOV VGRAJENIH SISTEMOV AKTIVNE POŽARNE ZAŠČITE O USPOSABLJANJU TEHNIČNIH PREGLEDNIKOV V LETU 2022

Pooblaščeni izvajalci preizkusov vgrajenih sistemov aktivne požarne zaščite morajo zagotoviti, da so tehnični pregledniki usposobljeni in poučeni za preizkušanje vgrajenih sistemov aktivne požarne zaščite. V ta namen morajo v letu 2022 tehničnim preglednikom zagotoviti udeležbo na strokovnih usposabljanjih, ki bodo izvedena v skladu z naslednjimi navodili:

1. ***STROKOVNA USPOSABLJANJA ZA TEHNIČNE PREGLEDNIKE S PODROČJA ELEKTROTEHNIČNE STROKE***
2. **Usposabljanje iz projektiranja, vgradnje in preizkušanja varnostne razsvetljave**
   1. Vsebina usposabljanja:

* zahteve tehnične smernice TSG-1-001 »Požarna varnost v stavbah« za sisteme varnostne razsvetljave;
* zahteve standarda SIST EN 1838:2013;
* zahteve standarda SIST EN 50171:2002 in končnega osnutka standarda kSIST FprEN 50171:2021;
* zahteve standarda SIST EN 50172:2006.
  1. Trajanje usposabljanja:

Usposabljanje v obsegu najmanj 8 pedagoških ur, od tega najmanj 6 pedagoških ur iz zahtev normativnih dokumentov iz druge do četrte alineje točke a.

* 1. Pogoji, ki jih mora (jo) izpolnjevati predavatelj (i):
* Za vsebine iz prve alineje točke a:

Pooblaščeni inženir s področja požarne varnosti, ki je pri Inženirski zbornici Slovenije vsaj od leta 2016 neprekinjeno vpisan v Imenik pooblaščenih inženirjev s področja požarne varnosti z aktivnim poklicnim nazivom.

* Za vsebine iz druge do četrte alineje točke a:

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju elektrotehnike, z vsaj tremi leti delovnih izkušenj na področju projektiranja / vgradnje oziroma vzdrževanja varnostne razsvetljave v skladu z zahtevami standardov SIST EN 1838 / SIST EN 50171 / kSIST FprEN 50171 oziroma SIST EN 50172.

**B. Usposabljanje iz vzdrževanja in preizkušanja gasilnih sprinklerskih sistemov**

1. Vsebina usposabljanja:

Vzdrževanje in preizkušanje gasilnih sprinklerskih sistemov po standardu SIST EN 12845:2015+A1:2020:

* Poglavje 20 - Vzdrževanje,
* Dodatek K – Preizkus po petindvajsetih letih,
* Dodatek Q – Periodični preizkus sistema.

1. Trajanje usposabljanja:

Usposabljanje v obsegu najmanj 2 pedagoških ur.

1. Pogoji, ki jih mora (jo) izpolnjevati predavatelj (i):

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju elektrotehnike, z vsaj tremi leti delovnih izkušenj na področju vzdrževanja oziroma preizkušanja gasilnih sistemov po standardu SIST EN 12845.

1. ***STROKOVNA USPOSABLJANJA ZA TEHNIČNE PREGLEDNIKE S PODROČJA STROJNE STROKE***
2. **Usposabljanje iz projektiranja, vgradnje, vzdrževanja in preizkušanja gasilnih sistemov za kuhinje**
3. Vsebina usposabljanja:

Priporočila za načrtovanje, vgradnjo, vzdrževanje in preizkušanje gasilnih sistemov po standardu SIST EN 16282-7:2017 + A1:2021.

1. Trajanje usposabljanja:

Usposabljanje v obsegu najmanj 3 pedagoških ur.

1. Pogoji, ki jih mora (jo) izpolnjevati predavatelj (i):

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju, z vsaj dvema letoma delovnih izkušenj na področju načrtovanja / vgradnje / uporabe oziroma vzdrževanja gasilnih sistemov po standardu SIST EN 16282-7.

1. **Usposabljanje iz vzdrževanja in preizkušanja gasilnih sprinklerskih sistemov**
2. Vsebina usposabljanja:

Vzdrževanje in preizkušanje gasilnih sprinklerskih sistemov po standardu SIST EN 12845:2015 + A1:2020:

* Poglavje 20 - Vzdrževanje,
* Dodatek K – Preizkus po petindvajsetih letih,
* Dodatek Q – Periodični preizkus sistema.

1. Trajanje usposabljanja:

Usposabljanje v obsegu najmanj 6 pedagoških ur.

1. Pogoji, ki jih mora (jo) izpolnjevati predavatelj (i):

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju strojništva, z vsaj tremi leti delovnih izkušenj na področju vzdrževanja oziroma preizkušanja gasilnih sistemov po standardu SIST EN 12845.

1. ***DOKUMENTACIJA O USPOSABLJANJU***

Izvajalec usposabljanja mora udeležencem usposabljanja izročiti uraden program usposabljanja, iz katerega so razvidni:

* podatki o organizatorju usposabljanja (uradni naziv in sedež),
* vsebina usposabljanj po posameznih alinejah,
* podatki o drugih normativnih dokumentih, na katerih temeljijo vsebine usposabljanj po posameznih alinejah,
* podatki o predavateljih vsebin usposabljanj po posameznih alinejah (ime in priimek, zaposlitev).

Izvajalec usposabljanja mora udeležencem usposabljanja izročiti potrdila o udeležbi, iz katerih so razvidni naslednji podatki:

* podatki o organizatorju usposabljanja (uradni naziv in sedež),
* lokacija in termin usposabljanja,
* ime in priimek udeleženca,
* datum in kraj izdaje potrdila, ime in priimek ter lastnoročni podpis odgovorne osebe organizatorja usposabljanja,
* sklic na program usposabljanja (kot prilogo).

***OPOMBA 1:***

Tehničnim preglednikom, ki na usposabljanjih iz tega navodila sodelujejo kot predavatelji, se to prizna kot opravljeno usposabljanje glede vsebin, ki so jih predstavili. Glede tega se kot dokazilo o udeležbi upošteva program usposabljanja, izdelan v skladu s tem navodilom.

***OPOMBA 2:***

Priporočamo, da pooblaščeni izvajalec preizkusov v letu 2022 zagotovi tehničnim preglednikom še druga strokovna usposabljanja iz preizkušanja vgrajenih sistemov aktivne požarne zaščite.

Ne glede na vsebino tega navodila mora pooblaščeni izvajalec preizkusov vgrajenih sistemov aktivne požarne zaščite zagotoviti, da tehnični pregledniki glede usposabljenosti izpolnjujejo tudi druge predpisane zahteve s področja varstva pred požarom ter zahteve s področja varstva in zdravja pri delu.

Navodilo je objavljeno na [spletni strani Uprave RS za zaščito in reševanje](https://www.gov.si/zbirke/storitve/pooblastilo-za-preizkusanje-vgrajenih-sistemov-aktivne-pozarne-zascite/).

Darko But

sekretar

generalni direktor

Poslano:

* vsem pooblaščenim izvajalcem preizkusov vgrajenih sistemov aktivne požarne zaščite, priporočeno po pošti,
* Inšpektorat RS za varstvo pred naravnimi in drugimi nesrečami, v vednost, po e-pošti,
* Slovensko združenje za požarno varstvo, v vednost, po e-pošti,
* Inženirska zbornica Slovenije, v vednost, po e-pošti.